Supertaal - RDF-voer
type: channel
description: Kom praat saam!
items: Oue vemoor: Wag vas

Oue vemoor: Wag vas
type: item
description: Oue vemoor: Wag vas 2010-06-04 11:15 Virginia Keppler Beeld Een van die aanvallers van ’n bejaarde Duitse vrou wat verlede week in haar huis in ’n veiligheidskompleks in Silverton, Pretoria, vermoor is, is glo ’n veiligheidswag wat die kompleks moes bewaak. Maria Wiing, wat in die 70 was, is verwurg. Sy het alleen gewoon. Haar lyk is Vrydag deur inwoners van die kompleks gevind. Ses mense is in verband met die moord aangekeer. Ao. Mike Mbewe, polisiewoordvoerder, het gesê dit is onduidelik wanneer Wiing vermoor is. Die polisie het onmiddellik na leidrade begin kyk en Woensdag in die vroeë oggendure op ’n huis in Motetema in Limpopo toegeslaan. Wiing se voertuig is hier gekry. “Van daar af het die polisie verdere leidrade opgevolg tot by ’n huis in Denilton in Mpumalanga waar hulle drie verdagtes gearresteer het,” het Mbewe gesê. Die polisie het toe teruggery na ’n huis in Mamelodi, Pretoria, waar hulle die wag wat by die kompleks gewerk het, aangekeer het. Nóg twee mense is in Mamelodi by ’n ander huis gearresteer in verband met Wiing se moord. Mbewe het gesê die polisie het by al die huise waar mense in hegtenis geneem is, van die slagoffer se besittings gekry. Dit is gekonfiskeer. Die polisie het ook op ’n gesteelde polisievuurwapen beslag gelê. Die wapen se reeksnommer is afgevyl. Die aangekeerdes is tussen 25 en 30 jaar oud. Hulle verskyn binnekort in die hof. Mbewe het die polisielede geloof vir hul vinnige optrede en gesê misdadigers sal uitgesnuffel word, ongeag waar hulle wegkruip. - Beeld Oorsprong:Beeld ( http://www.feedblitz.com/t2.asp?/84250/14048670/3845885/http ://www.nuus24.com/Suid-Afrika/Nuus/Oue-vemoor-Wag-vas-201006 04 )
creator: Etienne Marais
date: 2010-06-16T17:58:59-00:00